

# Илдар Халиков Татарстан Республикасы Сәүдә-сәнәгать палатасы әгъзаларының еллык җыелышында катнашты

*27.12.2013*


2015 елга кече һәм урта эшмәкәрлекнең өлеше Татарстан Республикасының тулай төбәк продукты (ВРП) күләмендә 34%ка җитәргә тиеш. Бу хакта бүген Татарстан Республикасының Сәүдә-сәнәгать палатасы әгъзаларының еллык җыелышында Сәүдә-сәнәгать палатасы идарәсе рәисе урынбасары Артур Николаев хәбәр итте.


Бу чара ТР Сәүдә-сәнәгать палатасында узды, анда Татарстан Республикасы Премьер-министры Илдар Халиков, ТР Президенты каршындагы эшмәкәрләр хокукын яклау буенча вәкил Тимур Нагуманов, ТР Сәүдә-сәнәгать палатасы идарәсе рәисе Шамил Агеев, республика эшмәкәрлек вәкилләре катнашты.


Артур Николаев кыскача Татарстан Республикасында 2014-2016 елларга кече һәм урта эшмәкәрлекнең үсеш программасы турында сөйләде.


Илдар Халиков Татарстан Республикасы Президенты Рөстәм Миңнеханов исеменнән эшмәкәрләргә һәм аларның коллективларына 2013 елдагы уңышлы эшләре өчен рәхмәт белдерде. Быелгы ел республика өчен гади булмады, ләкин без икътисади күрсәткечләребезне саклап кала алдык, ВРП күләме түбәнәю шартларында да инвестицияләр кимемәде, эшләүчеләрнең саны кыскармады, дип белдерде ул.


ТР Премьер-министры эшмәкәрләргә мөрәҗәгать итеп, киләсе елда икътисадчыларның пессимистик фаразлаулары чынга ашмавын теләде.



* ТР Президенты матбугат хезмәте, Елена Бритвина.*
Илдар Халиков Татарстан Республикасы Сәүдә-сәнәгать палатасы әгъзаларының еллык җыелышында катнашты